CELEX: 32012D0752
Language: sk
Date: 2012-12-04 00:00:00
Title: 2012/752/EÚ: Vykonávacie rozhodnutie Komisie zo 4. decembra 2012 , ktorým sa laboratóriu v bývalej Juhoslovanskej republike Macedónsko povoľuje vykonávať sérologické skúšky na sledovanie účinnosti vakcín proti besnote [oznámené pod číslom C(2012) 8757]  Text s významom pre EHP

6.12.2012   
            
            
               SK
            
            
               Úradný vestník Európskej únie
            
            
               L 334/47
            
         VYKONÁVACIE ROZHODNUTIE KOMISIE
   zo 4. decembra 2012,
   ktorým sa laboratóriu v bývalej Juhoslovanskej republike Macedónsko povoľuje vykonávať sérologické skúšky na sledovanie účinnosti vakcín proti besnote
   [oznámené pod číslom C(2012) 8757]
   (Text s významom pre EHP)
   (2012/752/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (1), a najmä na jeho článok 3 ods. 2,
   keďže:
   
               (1)
            
            
               Rozhodnutím 2000/258/ES sa určuje Agence française de sécurité sanitaire des aliments (AFSSA) vo francúzskom Nancy (od 1. júla 2010 začlenenej do Agence nationale de sécurité sanitaire de l’alimentation, de l’environnement et du travail, ANSES) za osobitný inštitút zodpovedný za stanovenie kritérií potrebných na normalizáciu sérologických skúšok určených na sledovanie účinnosti vakcín proti besnote.
            
         
               (2)
            
            
               V uvedenom rozhodnutí sa takisto stanovuje, že ANSES má zdokumentovať posúdenie laboratórií v tretích krajinách, ktoré požiadali o vykonávanie sérologických skúšok na sledovanie účinnosti vakcín proti besnote.
            
         
               (3)
            
            
               Príslušný úrad v bývalej Juhoslovanskej republike Macedónsko predložil žiadosť o schválenie laboratória pre besnotu na veterinárnom ústave v uvedenej tretej krajine na účely vykonávania takýchto sérologických skúšok. Uvedená žiadosť je podporená priaznivou správou agentúry ANSES z 3. septembra 2012 z posúdenia uvedeného laboratória.
            
         
               (4)
            
            
               Uvedenému laboratóriu by sa preto malo povoliť vykonávanie sérologických skúšok na sledovanie účinnosti vakcín proti besnote psov, mačiek a fretiek.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V súlade s článkom 3 ods. 2 rozhodnutia 2000/258/ES sa tomuto laboratóriu povoľuje vykonávať sérologické skúšky na sledovanie účinnosti vakcín proti besnote psov, mačiek a fretiek:
   
               Veterinárny ústav – laboratórium pre besnotu
            
         
               Fakulta veterinárnej medicíny
            
         
               Lazar Pop-Trajkov 5-7
            
         
               1000 Skopje
            
         
               bývalá Juhoslovanská republika Macedónsko
            
         Článok 2
   Toto rozhodnutie sa uplatňuje od 1. januára 2013.
   Článok 3
   Toto rozhodnutie je určené členským štátom.
   
      V Bruseli 4. decembra 2012
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. ES L 79, 30.3.2000, s. 40.